
Hungexpo Zártkörűen Működő Részvénytársaság

ALAPSZABÁLYA
A korábbi módosításokkal egységes szerkezetben a 

2011. május 25.-i állapot szerint
Az [
]/2011. (IV.19.) KGY határozattal elfogadott módosítások sárga/szürke színnel kerültek megjelölésre

Készült Budapesten, 2011. május 25. napján
Készítette: Dr. Gaál Judit ügyvéd

Gaál Ügyvédi Iroda

I.
A Társaság cégneve, székhelye és cégformája

1.1
A Társaság cégneve


magyarul:
HUNGEXPO Vásár és Reklám Zártkörűen Működő Részvénytársaság



angolul:

HUNGEXPO Closed Company Limited for Fairs and Publicity

németül:
HUNGEXPO Geschlossene Aktiengesellschaft für Messen und Werbung

franciául:
HUNGEXPO Societé Anonyme Fermée pour les Foires et la Publicité

1.2
A Társaság rövidített cégneve

magyarul:
HUNGEXPO Zrt.

angolul:

HUNGEXPO C. Co. Ltd.

németül:

HUNGEXPO G.AG.

franciául:

HUNGEXPO S.A.F.

1.3
A Társaság székhelye 

1101 Budapest, Albertirsai út 10.

II.
A Társaság időtartama, üzleti éve, jellege

2.1 A Társaság határozatlan időtartamra alakul.

2.2 A Társaság üzleti éve megegyezik a naptári évvel. A Társaság első üzleti éve az Alapszabály ellenjegyzésének a napjától az adott év december 31. napjáig tart.

2.3 A Társaság zártkörűen működő részvénytársaság.

III.
A Társaság tevékenységi köre: 

A Társaság tevékenységi körébe a Tevékenységek Egységes Ágazati Osztályozási Rendszere TEÁOR ’08 szerint a következők tartoznak: 
A Társaság fő tevékenysége:

	82.30
	 Konferencia, kereskedelmi bemutató szervezése
	


A Társaság egyéb tevékenységi körei:

	 16.24
	 Tároló fatermék gyártása

	 18.13
	 Nyomdai előkészítő tevékenység

	 25.11
	 Fémszerkezet gyártása

	 31.09
	 Egyéb bútor gyártása

	 33.12
	 Ipari gép, berendezés javítása

	 33.19
	 Egyéb ipari eszköz javítása

	 43.21
	 Villanyszerelés

	 43.22
	 Víz-, gáz-, fűtés-, légkondicionáló-szerelés

	 43.29
	 Egyéb épületgépészeti szerelés

	 43.33
	 Padló-, falburkolás

	 43.34
	 Festés, üvegezés

	 43.99
	 Egyéb speciális szaképítés m.n.s.


	 46.19
	 Vegyes termékkörű ügynöki nagykereskedelem

	 46.90
	 Vegyes termékkörű nagykereskedelem

	 52.10
	 Raktározás, tárolás

	 52.21
	 Szárazföldi szállítást kiegészítő szolgáltatás

	 52.24
	 Rakománykezelés

	 52.29
	 Egyéb szállítást kiegészítő szolgáltatás


	 56.10
	 Éttermi, mozgó vendéglátás

	 56.21
	 Rendezvényi étkeztetés

	 56.29
	 Egyéb vendéglátás

	 56.30
	 Italszolgáltatás

	 58.12
	 Címtárak, levelezőjegyzékek kiadása

	 58.14
	 Folyóirat, időszaki kiadvány kiadása

	 58.19
	 Egyéb kiadói tevékenység

	 58.29
	 Egyéb szoftverkiadás

	 62.01
	 Számítógépes programozás

	 62.02
	 Információ-technológiai szaktanácsadás

	 62.09
	 Egyéb információ-technológiai szolgáltatás

	 63.11
	 Adatfeldolgozás, web-hoszting szolgáltatás

	 66.22
	 Biztosítási ügynöki, brókeri tevékenység

	 66.29
	 Biztosítás, nyugdíjalap egyéb kiegészítő tevékenysége

	 68.20
	 Saját tulajdonú, bérelt ingatlan bérbeadása, üzemeltetése

	 68.32
	 Ingatlankezelés

	 70.21
	 PR, kommunikáció

	 70.22
	 Üzletviteli, egyéb vezetési tanácsadás

	 73.11
	 Reklámügynöki tevékenység


	 73.12
	 Médiareklám

	 73.20
	 Piac-, közvélemény-kutatás

	 74.90
	 M.n.s. egyéb szakmai, tudományos, műszaki tevékenység

	 77.33
	 Irodagép kölcsönzése (beleértve: számítógép)

	 77.39
	 Egyéb gép, tárgyi eszköz kölcsönzése

	 81.10
	 Építményüzemeltetés

	 85.59
	 M.n.s. egyéb oktatás

	 86.21
	 Általános járóbeteg-ellátás


IV.

A Társaság alaptőkéje
4.1
A Társaság alaptőkéje: 3 000 000 002,-Ft Ft, azaz hárommmilliárd kettő  forint.

4.2

A Társaság (jegyzett) alaptőkéje

	Részvényosztály
	Tulajdonos
	darab
	címlet (Ft)
	névérték (Ft)
	Tul hányad

	Tözsrészvény
	GLeSA
	3 000 000 000
	1
	3 000 000 000
	100,000000%

	Tözsrészvény
	BP
	1
	1
	1
	0,000000%

	Elsőbbségi
	MNV
	1
	1
	1
	0,000000%

	Összes névérték HUF
	3 000 000 002
	 
	3 000 000 002
	100,000%


4.3

A Társasági vagyon védelme

A Társaság saját tőkéjéből a részvényes javára, annak tagsági jogviszonyára figyelemmel kifizetést a Társaság fennállása során kizárólag Gt.-ben meghatározott esetekben és - az alaptőke leszállításának esetét kivéve - csak a számviteli törvényben meghatározott feltételek teljesülése esetén, a tárgyévi adózott eredményből, illetve a szabad eredménytartalékkal kiegészített tárgyévi adózott eredményből teljesíthet. Nem kerülhet sor kifizetésre, ha a Társaságnak a számviteli törvény szerint helyesbített saját tőkéje nem éri el vagy a kifizetés következtében nem érné el a részvénytársaság alaptőkéjét.

Az Igazgatóságnak írásban kell nyilatkozni arról, hogy a fenti előző bekezdés szerinti kifizetés nem veszélyezteti a Társaság fizetőképességét, illetve a hitelezők érdekeinek érvényesülését. A nyilatkozat megtételének elmulasztásával, történő kifizetéssel, illetve valótlan nyilatkozat tételével okozott károkért az igazgatóság tagjai a vezető tisztségviselőkre vonatkozó általános rendelkezések szerint felelnek.

Az első bekezdés bekezdés alkalmazásában kifizetésnek minősül a pénzbeli és a nem pénzbeli vagyoni értékű juttatás egyaránt. Kivételt képeznek a Társaság által - a Gt 191. § (1) bekezdése és 259. § (3) bekezdése alapján - ellenérték nélkül juttatott részvények.

Azokat a kifizetéseket, amelyeket első bekezdés rendelkezései ellenére teljesítettek, a Társaság részére vissza kell fizetni, feltéve, hogy a Társaság bizonyítja a részvényes rosszhiszeműségét.

A kamatozó részvény kivételével a Társaság kamatot a részvény után nem fizethet.

A részvényest a Társaságnak a Gt. 219. § (1) bekezdése szerint felosztható és a közgyűlés által felosztani rendelt eredményéből a részvényei névértékére jutó arányos hányad (osztalék) illeti meg. Osztalékra az a részvényes jogosult, aki az osztalékfizetésről döntő közgyűlés időpontjában, a részvénykönyvben szerepel, kivéve, ha jelen alapszabály ettől eltérő időpontot határoz meg. A részvényes az osztalékra csak a már teljesített vagyoni hozzájárulása arányában jogosult.

A közgyűlés az osztalékfizetésről a számviteli törvény szerinti beszámoló elfogadásával egyidejűleg, az igazgatóság javaslatára határozhat. Ha a részvénytársaságnál felügyelőbizottság működik, az igazgatóság javaslatát a felügyelőbizottságnak előzetesen jóvá kell hagynia.

Két, egymást követő számviteli törvény szerinti beszámoló elfogadása közötti időszakban a Társaság közgyűlése osztalékelőleg fizetéséről akkor határozhat, ha

-
a számviteli törvény szerint készített közbenső mérleg alapján megállapítható, hogy a részvénytársaság rendelkezik az osztalékelőleg fizetéséhez szükséges fedezettel. A kifizetés azonban nem haladhatja meg az utolsó számviteli törvény szerinti beszámoló szerinti üzleti év könyveinek lezárása óta keletkezett eredménynek a számviteli törvényben foglaltak alapján megállapított, illetve a szabad eredménytartalékkal kiegészített összegét és a részvénytársaságnak a számviteli törvény szerint helyesbített saját tőkéje a kifizetés folytán nem csökkenhet az alaptőke összege alá, továbbá a részvényesek vállalják az osztalékelőleg visszafizetését, amennyiben utóbb a számviteli törvény szerinti beszámoló alapján - a Gt 219. § (1) bekezdésben foglaltakra figyelemmel - az osztalékfizetésre nem lenne jogszabályi lehetőség.

Az Igazgatóság a felügyelőbizottság előzetes jóváhagyása mellett jogosult a közgyűlés helyett határozni osztalékelőleg fizetéséről.

A Gt 219. § (4) bekezdésében foglaltakat megfelelően alkalmazni kell akkor is, ha a részvényes, bár nem tagsági jogviszonyára tekintettel, olyan kifizetésben részesült, amelyre a 219. § (1) bekezdésben foglaltak egyébként nem adnának lehetőséget, és amely a felelős Társasági gazdálkodás követelményével összeegyeztethetetlen.

A Társaságnak a szavazatok legalább öt százalékával rendelkező részvényesei, valamint a részvénytársaság azon hitelezői, akiknek a kifizetés időpontjában még nem esedékes követelése eléri a jegyzett tőke tíz százalékát, a költségek megelőlegezésével egyidejűleg kérhetik a cégbíróságtól független szakértő kirendelését annak megvizsgálása végett, hogy a kifizetés megalapozza-e a Gt. 219. § (4) bekezdésben foglaltak alkalmazását. A cégbíróság eljárására a törvényességi felügyeleti eljárásra irányadó szabályok megfelelően alkalmazandók.

V.


A részvényesek

A Társaság részvényei közül:

	Részvényosztály
	Tulajdonos
	darab
	címlet (Ft)
	névérték (Ft)
	Tul hányad

	Tözsrészvény
	GLeSA
	3 000 000 000
	1
	3 000 000 000
	100,000000%

	Tözsrészvény
	BP
	1
	1
	1
	0,000000%

	Elsőbbségi
	MNV
	1
	1
	1
	0,000000%

	Összes névérték HUF
	3 000 000 002
	 
	3 000 000 002
	100,000%


VI.

A részvényesek jogai és kötelezettségei:

6.1 

A részvényest megillető vagyoni jogok:

· a részvényesnek – kivéve, a szavazatelsőbbségi részvény tulajdonosát – joga van a részvénytársaságnak a számviteli jogszabályok szerint számított adózott eredménye közgyűlés által felosztani rendelt, részvényei névértékére jutó arányos hányadára (osztalék).

· a Társaság jogutód nélküli megszűnése esetén, a részvényes jogosult a hitelezők kielégítése után fennmaradó vagyon részvényeivel arányos részére (likvidációs hányadhoz való jog).

6.2

A részvényest megillető közgyűlési jogok:

· A részvényes jogosult a közgyűlésen részt venni, a Gt-ben megszabott keretek között felvilágosítást kérni, valamint észrevételt és indítványt tenni, szavazati joggal rendelkező részvény birtokában, pedig szavazni.

A közgyűlés napirendjére tűzött ügyre vonatkozóan az Igazgatóság köteles minden részvényesnek a napirendi pont tárgyalásakor a szükséges felvilágosítást megadni. Az Igazgatóság a számviteli törvény szerinti beszámolónak és az Igazgatóság valamint a Felügyelőbizottság jelentésének lényeges adatait, a közgyűlést megelőzően legalább 15 nappal köteles a részvényesek tudomására hozni.

· A részvényes részvényesi jogait képviselő útján is gyakorolhatja. A meghatalmazást közokirat vagy teljes bizonyító erejű magánokirat formájában kell a részvénytársasághoz benyújtani. A könyvvizsgáló nem lehet meghatalmazott, de az igazgatóság tagja, illetve a részvénytársaság vezető állású munkavállalója és a felügyelőbizottság tagja eljárhat meghatalmazottként. 

· A képviseleti meghatalmazás meghatározott időre, de legfeljebb tizenkét hónapra szólhat. A képviseleti meghatalmazás kiterjed a felfüggesztett közgyűlés folytatására és a határozatképtelenség miatt ismételten összehívott közgyűlésre.

6.3

Titoktartási kötelezettség

A részvényest a Társaság üzleti titkaival kapcsolatban titoktartási kötelezettség terheli, ennek megszegésével a részvénytársaságnak okozott károkat köteles a Ptk. 339. §-ának szabályai szerint megtéríteni.

6.4 A részvényeseket megillető kisebbségi jogok

· a közgyűlést össze kell hívni, ha a szavazatok legalább öt százalékát képviselő részvényesek az Igazgatóságnál – az ok és a cél megjelölésével – írásban kérik. Ha az Igazgatóság a közgyűlést 30 napon belül nem hívja össze, az összehívásra y kérelem kézehzvételétől számított 

· 30 napon belül a Cégbíróság jogosult, vagy az indítványt tevő tagokat jogosítja fel.

· Azok a részvényesek, akik a szavazatok legalább öt százalékával rendelkeznek, - az ok megjelölésével - írásban kérhetik az igazgatóságtól, hogy valamely kérdést tűzzön a közgyűlés napirendjére. A részvényesek e jogukat a közgyűlési meghívó kézhezvételétől, számított nyolc napon belül gyakorolhatják. Az Igazgatóság az indítványt köteles felvenni a napirendre. Ha az Igazgatóság a kérelemnek nem tesz eleget, a kérelmező részvényesek új közgyűlés összehívását kezdeményezhetik a Gt szerint.
6.5 A Közgyűlési határozat bírósági felülvizsgálata

Bármelyik részvényes, továbbá az Igazgatóság és a Felügyelőbizottság tagjai kérhetik a közgyűlés által hozott jogsértő határozat bírósági felülvizsgálatát.

A keresetet a Társaság ellen, a határozatról való tudomásszerzéstől számított 30 napon belül vagy annak meghozatalától számított 90 napon belül kell a bírósághoz benyújtani.

Nem illeti meg a jog azt, aki szavazatával a határozat meghozatalához – tévedés, megtévesztés vagy fenyegetés esetét kivéve – maga is hozzájárult.

6.6

A szavazatelsőbbségi részvény tulajdonosát megillető jogok:
A közgyűlésen – feltéve, hogy a szavazatelsőbbségi részvény tulajdonosa jelen van – a határozathozatalhoz a szavazatelsőbbségi részvény tulajdonosának egyetértő szavazata szükséges a következő döntéseknél:

a) a szavazatelsőbbségi részvényhez fűződő jogok megváltoztatása,

b) a Társaság más társasággal való egyesülése, beolvadása, szétválása, más gazdasági társasági formába történő átalakulása, illetőleg jogutód nélküli megszűnése,

c) a szavazatelsőbbségi részvény tulajdonosát képviselő egy igazgatósági és egy felügyelő bizottsági tag megválasztása és visszahívása,

d) a Társaság fő tevékenységének módosítása (mely ebben az összefüggésben nem a jelen Alapszabály 3. pontjában megjelölt statisztikai meghatározást, hanem a Társaság tényleges üzleti tevékenységét jelenti),

e) rendelkezés a HUNGEXPO Ingatlanok tulajdonjogáról és használati jogáról, valamint azok megterheléséről és a fő tevékenységtől eltérő célú hasznosításáról.

VII.

A részvény kibocsátása és annak formai kellékei:

7.1

A részvények kiadása

A részvények kiadásáról az Igazgatóság köteles gondoskodni.

A részvényeket az értékpapírokra vonatkozó előírások betartásával, nyomdai úton vagy dematerializált értékpapírként kell előállítani, sorszámát folyamatosan, sorozatonként újra kezdve kell megállapítani.

7.2

Címletösszevonás – címletmegosztás

A részvényes kérésére, az Igazgatóság az egy részvénysorozatba tartozó több részvényről összevont címletű részvényt is kiállíthat, illetve az összevont címletű részvényt egyes részvényekre bonthatja (címletmegosztás).

A részvények összevonásának, illetve felbontásának költségeit első ízben a Társaság viseli, minden további összevonással, illetve felbontással kapcsolatos költséget a részvényes visel.

VIII. 
A részvénykönyv

a
Az Igazgatóság vagy – Gt.202§ (2) bek szerinti megbízottja- a részvényesről, ideértve az ideiglenes részvény tulajdonosát is, részvénykönyvet vezet.

b.
Az Igazgatóság a részvénykönyvben nyilvántartja a részvényes, illetve a részvényesi meghatalmazott (a továbbiakban együtt: részvényes), a közös képviselő - nevét (cégét) és lakóhelyét (székhelyét), részvénysorozatonként a részvényes részvényeinek, ideiglenes részvényeinek darabszámát (tulajdoni részesedésének mértékét), valamint egyéb, törvényben, illetve az alapszabályban meghatározott adatokat. A részvénykönyv törölt adatainak megállapíthatónak kell maradniuk.

c.
A részvénykönyvbe történő bejegyzés alapjául az alábbi dokumentumok szolgálnak:

· a részvény átruházásáról szóló szerződés,

· értékpapírszámla vezetőjének bejelentése,

· maga a részvény forgatmánnyal ellátva,

· a jogutódlás, az öröklés tényét bizonyító vagy igazoló okirat.

d.
Dematerializált részvény esetén a fenti b) pont szerinti adatoknak - ide nem értve az alapszabályban meghatározott adatokat - a részvénykönyv vezetője számára történő bejelentésére, a részvényeknek az értékpapírszámlán történő jóváírását követő két munkanapon belül, az értékpapírszámla-vezető köteles. Az értékpapírszámla-vezető nem jelentheti be az adatokat, ha a részvényes így rendelkezett.

e.
Nyomdai úton előállított és - külön törvény szerinti - értékpapírletét-kezelőnél letétbe helyezett részvény esetén a fenti d) pontot a letétkezelőre kell megfelelően alkalmazni.

f.
Nem jegyezhető be a részvénykönyvbe az, aki így rendelkezett, az, aki részvényét törvénynek vagy a jelen alapszabálynak a részvény átruházására vonatkozó szabályait sértő módon szerezte meg.

g.
A részvénykönyv vezetője 

(i)
az (f) bekezdésben meghatározott kivétellel nem tagadhatja meg a részvénykönyvbe való haladéktalan bejegyzést, 

(ii)
köteles a részvénykönyvből haladéktalanul törölni azt a részvényest, aki így rendelkezett.

h)
Ha a részvényes tulajdonjoga az értékpapírszámlán történő terheléssel megszűnt, az értékpapírszámla-vezető bejelentése alapján a részvénykönyv vezetője a változást a részvénykönyvben haladéktalanul köteles átvezetni. 

(i)
A részvényes a részvénykönyvbe betekinthet és annak rá vonatkozó részéről az igazgatóságtól, illetve annak megbízottjától másolatot igényelhet, amelyet a részvénykönyv vezetője öt napon belül teljesíteni köteles. Harmadik személy a részvénykönyvbe betekinthet.

IX.

A részvények átruházása

A részvényátruházásra a Gt. vonatkozó szabályai az irányadók.

A részvény átruházása a részvénytársasággal szemben akkor hatályos és a részvényes a részvénytársasággal szemben részvényesi jogait csak akkor gyakorolhatja, ha a részvényest a részvénykönyvbe bejegyezték.

X.

  
A részvényhez fűződő jogok és kötelezettségek

10.1 

A Társaság által kibocsátott részvényekhez a jogszabályok és jelen Alapszabály által biztosított teljes körű részvényesi – vagyoni, közgyűlési és kisebbségi – jogok fűződnek, nevezetesen:

· a közgyűlés által felosztani rendelt mérleg szerinti tiszta nyereségben való arányos részesedés joga, kivéve a szavazatelsőbbségi részvényt (osztalékhoz fűződő jog). A Társaság az osztalékot – az erről szóló közgyűlési határozat meghozatalát követő 30 (harminc) napon belül – banki, illetve postai átutalással, vagy készpénzben fizeti ki a részvényes (közös képviselő) vagy az általa megjelölt személy(ek) részére, 

· a Társaság jogutód nélküli megszűnése esetére a végelszámolás eredményeként megmaradó felosztható vagyonban való arányos részesedés joga (likvidációs hányadhoz fűződő jog), a közgyűlésen való részvétel, felvilágosítás kérés, észrevételezés és felszólamlás joga a Gt 215 § rendelkezéseinek megfelelően. 

· indítványtételi joga,

· szavazati jog,

· az alaptőke 5%-át képviselő részvényeseket megillető ún. kisebbségi jogok, amelyek írásban – az ok és a cél megjelölésével – terjeszthetők elő.

Így különösen:

· a közgyűlés összehívásának kezdeményezése,

· az erről szóló meghívó kézhezvételét követő 8 napon belül – egyes kérdések közgyűlés napirendjére tűzésének indítványozása az Igazgatóságnál,

· az üzletvezetés megvizsgálásának kezdeményezése a Felügyelőbizottságnál.

XI.

A részvényhez fűződő jogok megváltoztatása

11.1
A részvényhez fűződő jogok megváltoztatásáról szóló közgyűlési határozat abban az esetben válik érvényessé, ha az érintett részvénysorozatot képviselő részvényesek legalább 3/4-e ahhoz hozzájárulását adja. 

11.2 
A hozzájárulást az érintett részvényesek azon a közgyűlésen adhatják meg, amely a részvényhez fűződő jogokat megváltoztató döntést hozta.

A hozzájárulás megadásáról szóló határozat meghozatalakor kizárólag az adott részvénysorozatot képviselői szavazhatnak. Ezen szavazást a megváltoztatást elrendelő közgyűlési határozat meghozatalát követően – a jogokhátrányos megváltoztatása esetén azt megelőzően – kell elrendelni.

11.3
A megváltoztatásról szóló közgyűlési határozatban meg kell állapítani az Alapszabály ezzel összefüggő módosításának szövegét.

11.4
Amennyiben a részvényen feltüntetett – az adott részvényhez fűződő – jogok, a megváltoztatás folytán eltérnek az Alapszabályban meghatározott jogoktól, úgy a részvényt ki kell cserélni.

11.5
A részvényhez fűződő jogokat a közgyűlés úgy is megváltoztathatja, hogy ezáltal a részvényt más részvényfajtává alakítja át.

XII. 

A Társaság közgyűlése

12.1
A közgyűlés a Társaság legfőbb szerve, amely a részvényesek összességéből áll. 

12.2
A közgyűlés hatásköre

A közgyűlés kizárólagos hatáskörébe tartozik, ha a mindenkor hatályos gazdasági társaságokról szóló törvény eltérően nem rendelkezik:

a. Döntés az Alapszabály megállapításáról és módosításáról; 

b. Döntés a Társaság működési formájának megváltoztatásáról;

c. A Társaság átalakulásának és jogutód nélküli megszűnésének meghatározása;

d. Az Igazgatóság tagjainak, a Felügyelőbizottság tagjainak és a Könyvvizsgálónak megválasztása, visszahívása, díjazásának megállapítása; 

e. A Számviteli Törvény szerinti beszámoló jóváhagyása;

f. Döntés az osztalék-előleg fizetéséről;

g. Döntés a nyomdai uton előállított részvény dematerializált részvénnyé, illetve dematerializált részvény nyomdai uton előállított részvénnyé történő átalakításáról;

h. Az egyes részvénysorozatokhoz fűződő jogok megváltoztatása, illetve az egyes részvényfajták, osztályok átalakítása.

i. Döntés az átváltoztatható, vagy jegyzési jogot biztosító kötvény kibocsátásáról;

j. Döntés az alaptőke felemeléséről;

k. Döntés az alaptőke leszállításáról;

l. Döntés a jegyzési elsőbbségi jog gyakorlásának kizárásáról;

m. Rendelkezés a Hungexpo Budapesti Vásárváros területén levő ingatlanok tulajdonjogáról és használati jogáról, valamint azok megterheléséről és a fő tevékenységtről eltérő célú hasznosításáról;

n. Döntés minden olyan kérdésben, amit a törvény, vagy az Alapszabály a közgyűlés kizárólagos hatáskörébe utal.   

o. Döntés az Igazgatóság tagjai és a könyvvizsgáló részére a felmentvény megadásáról.

12.3
A közgyűlés összehívása 

12.3.1
A közgyűlést szükség szerint, de legalább évente egyszer, május 31. napjáig össze kell hívni. Szükség esetén a Közgyűlés bármikor összehívható 

12.3.2
A közgyűlést írásban – a közgyűlés kezdő napját legalább 15 nappal megelőzően – a részvényeseknek postán vagy kézbesítővel küldött meghívóval az Igazgatóság hívja össze. Azoknak a részvényeseknek, akik ezt kívánják a közgyűlési meghívó elektronikus úton is kézbesíthető
12.3.3Az Igazgatóság és a Felügyelő Bizottság tagjait, valamint a Könyvvizsgálót külön írásbeli meghívóval is értesíteni kell a közgyűlés előtt legalább 15 (tizenöt) nappal. Bármelyik részvényes írásban kérheti az Igazgatóság elnökétől, hogy a közgyűlési meghívót számára elektronikus úton küldje meg.

12.3.4
A rendkívüli közgyűlés összehívásáról az Igazgatóság attól az időponttól számított 8 napon belül a Felügyelőbizottság egyidejű értesítése mellett köteles intézkedni, amikor az Igazgatóság a rendkívüli közgyűlés összehívásának okáról tudomást szerzett.”

12.3.5
A közgyűlést össze kell hívni, ha azt a szavazatok legalább 5 %-át öt százalékát) képviselő részvényesek az Igazgatóságnál - az ok és a cél megjelölésével - írásban kérik. 

12.3.6
A közgyűlési meghívó tartalmazza:

· a Társaság cégnevét és székhelyét,

· a közgyűlés időpontját és helyét,

· a közgyűlés megtartásának módját,

· konferencia közgyűlés esetén a szavazási meghatalmazott nevét, elérhetőségét,

· a közgyűlés napirendjét,

· a szavazati jog gyakorlásához az előírt feltételeket,

· a közgyűlés határozatképtelensége esetére a megismételt közgyűlés helyét és idejét.

12.4 
Határozatképesség 

12.4.1
A közgyűlés határozatképes, ha azon a szavazásra jogosító részvények által megtestesített szavazatok több mint felét képviselő részvényes jelen van.

12.4.2
Ha a közgyűlés nem határozatképes, a megismételt közgyűlés az eredeti napirenden szereplő ügyekben a megjelentek számára tekintet nélkül határozatképes. A nem határozatképes és a megismételt közgyűlés között legalább három órának kell eltelnie. 

12.4.3
Ha a közgyűlés összehívására nem szabályszerűen került sor, határozathozatalra csak valamennyi részvényes jelenlétében akkor kerülhet sor, ha a részvényesek a közgyűlés megtartása ellen nem tiltakoztak. A részvényesek a nem szabályszerűen összehívott, illetve megtartott ülésen elfogadott határozatot legkésőbb az ülés napjától számított 30 napon belül - egyhangú határozattal - érvényesnek ismerhetik el.
12.5
Levezető elnök

Az Igazgatóság elnökének javaslatára a közgyűlés a részvényesek, az Igazgatóság vagy a Felügyelőbizottság tagjai közül levezető elnököt választ. A közgyűlés levezető elnökének megbízatása kizárólag az adott közgyűlésre szól.

12.6

Jelenléti ív

A közgyűlésen megjelent részvényesekről jelenléti ívet kell készíteni, amelyen fel kell tüntetni a részvényes, illetve képviselője nevét (cégét) és lakóhelyét (székhelyét), részvényei számát és az őt megillető szavazatok számát, valamint a közgyűlés időtartama alatt a jelenlévők személyében bekövetkezett változásokat.

A jelenléti ívet a közgyűlés elnöke és a jegyzőkönyvvezető aláírásával hitelesíti.

12.7
A közgyűlés felfüggesztése

A közgyűlést egyszerű szótöbbséggel hozott határozattal a részvényesek felfüggesztik. Ebben az esetben azt harminc napon belül folytatni kell. Ebben az esetben a közgyűlés összehívására és a közgyűlés tisztségviselőinek megválasztására vonatkozó szabályokat nem kell alkalmazni. A közgyűlést csak egy alkalommal lehet felfüggeszteni.

12.8

Határozathozatal
12.8.1 
A közgyűlés határozatait egyszerű szótöbbséggel fogadja el, kivéve a jelen Alapszabály 12.2. a., b., c., h., k., pontjaiban meghatározott kérdéseket, ahol a közgyűlés a leadott szavazatok 3/4-es szótöbbségével fogadja el a határozatot, továbbá a 6.6. pontban meghatározott kérdéseket, ahol a határozathozatalhoz a szavazatelsőbbségi részvény tulajdonosának egyetértése szükséges.

12.8.2 
A közgyűlésen a határozathozatal nyílt szavazással és a közgyűlés döntésének függvényében:

az Igazgatóság által elkészített szavazójegyek felmutatásával vagy leadásával,

kézfelemeléssel

a helyszínen meghatározott módon történik.

A szavazatok legalább öt 5% át képviselő részvényesek indítványára, bármely kérdésben titkos szavazást kell elrendelni.

12.9
 
Tanácskozási jog

Az Igazgatóság és a Felügyelőbizottság tagjai, a könyvvizsgáló, a közgyűlésen tanácskozási joggal vesznek részt. Nevezetteknek indítványtételi joguk van, a napirendhez hozzászólhatnak, illetve nyilatkozattételre kötelesek, ha bármely részvényes azt kéri.

12.10
A
közgyűlési jegyzőkönyv

· A közgyűlésről jegyzőkönyvet kell készíteni. A jegyzőkönyv tartalmazza:

· a részvénytársaság cégnevét és székhelyét;

· a közgyűlés megtartásának módját, helyét és idejét;

· a közgyűlés levezető elnökének, a jegyzőkönyvvezetőnek, a jegyzőkönyv hitelesítőjének és a szavazatszámlálóknak a nevét;

· a közgyűlésen lezajlott fontosabb eseményeket, az elhangzott indítványokat;

· a határozati javaslatokat, az azokra leadott szavazatok és ellenszavazatok számát, valamint a szavazástól tartózkodók számát.

· A jegyzőkönyvet a jegyzőkönyvvezető és a közgyűlés levezető elnöke írja alá, és egy erre megválasztott, jelen lévő részvényes hitelesíti.

12.11

Konferencia-közgyűlés

12.11.1
A konferencia közgyűlés megtartásának módja


A közgyűlés - a részvényesek személyes jelenléte nélkül - video vagy távbeszélő konferencia útján is megtartható, ideértve az éves rendesközgyűlést is. A konferencia-Közgyűlésen bármely kérdés tárgyalható.

12.11.2
A részvényesi jogok gyakorlása

A konferencia közgyűlésen a részvényesek részére a részvényesi jogaik maradéktalan gyakorlását biztosítani kell.

12.11.3
A konferencia közgyűlés költségei

A konferencia közgyűlés minden költségét a részvénytársaság viseli.

12.11.4
A részvétel módja

A részvényesek szabadon döntenek saját közgyűlési részvételük módjáról. Azoknak a részvényeseknek, akik a közgyűlésen személyesen vesznek részt, e szándékukat legalább öt nappal a közgyűlés napja előtt be kell jelenteniük a részvénytársaságnak. Mindazokat a részvényeseket, akik e szándékukról a részvénytársaságot határidőben nem tájékoztatják, úgy kell tekinteni, mint akik a közgyűlésen, telekommunikációs kapcsolaton keresztül vesznek részt.

12.11.5
A részvételi jogosultság igazolása

A konferencia-közgyűlés megnyitása előtt a közgyűlésen közvetlen személyes jelenléttel részt venni kívánó részvényesek részvényesi jogosultságát a részvénykönyv adatai alapján a konferencia közgyűlés jegyzőkönyvvezetője ellenőrizi. 

A jegyzőkönyvvezető a vele egy helyiségben lévő részvényesek részvételi jogosultságát közvetlenül ellenőrzi. A jegyzőkönyvvezetővel nem egy helyiségben tartózkodó részvényesek videokonferencia esetén felmutatják a közgyűlési meghatalmazást és személyazonosságukat igazoló okmányt, távbeszélőkonferencia   esetén,  pedig a közgyűlési meghatalmazását illetve a személyazonosságot igazoló okmány másolatát a közgyűlés megkezdésekor kötelesek telefaxon átküldeni a jegyzőkönyvvezető által megjelölt telefaxszámra. Szükség esetén közgyűlési határozat a meghatalmazás és a személyazonosság megállapításának más, hitelt érdemlő módját is előírhatja.

A közgyűlés közgyűlési határozatban a személyazonosság, illetve a képviseleti jogosultság más módját is megállapíthatja.

12.11.6
Határozathozatal a konferenciaközgyűlésen

A konferencia-közgyűlésen történő szavazás videokonferencia esetén kézfelemeléssel történik, telefonkonferencia esetén szóbeli szavazással úgy, hogy a részvényes a szavazáskor bemondja saját nevét, az általa képviselt részvényes nevét és szavazatát (igen, nem, tartózkodás). Ezt követően a közgyűlés elnöke szóban megállapítja a szavazás eredményét, amit a jegyzőkönyvvezető jegyzőkönyvbe rögzít.

12.11.7
A Konferencia-közgyűlés a szavazás módjáról és eredményének hiteles megállapításáról, a közgyűlés tisztségviselőinek megválasztásáról, valamint a részvényest megillető felszólalási és javaslattételi jog gyakorlásának feltételeiről közgyűlési határozattal dönt.

12.11.8
Jegyzőkönyv a konferencia-közgyűlésen

A konferencia-közgyűlésen elhangzottakat és a hozott határozatokat hiteles módon úgy kell rögzíteni, hogy az utóbb is ellenőrizhető legyen. Ha a közgyűlésen elhangzottakról felvétel készült, azonban a közgyűlésen hozott határozatot be kell nyújtani a cégbírósághoz, a felvétel alapján jegyzőkönyvet kell készíteni, amelyet az igazgatóság hitelesít.

12.11.9
Részvényesi döntés közgyűlés tartása nélkül

A részvényesek - a számviteli törvény szerinti beszámoló jóváhagyását kivéve - a közgyűlés hatáskörébe tartozó kérdésekben közgyűlés tartása nélkül is határozhatnak.

A közgyűlés tartása nélkül döntésre bocsátott határozatok tervezetét a részvényeseknek az Igazgatóság írásban köteles megküldeni úgy, hogy a döntésre a részvényeseknek - alapszabály eltérő rendelkezése hiányában - legalább nyolc nap álljon rendelkezésre. A részvényesek e határidő eltelte előtt küldhetik meg írásban szavazatukat.

A szavazásra megadott határidő utolsó napját követő három napon belül, vagy ha valamennyi részvényes szavazata ezt követően érkezik meg akkor e naptól számított három napon belül az Igazgatóság megállapítja a szavazás eredményét és azt további három napon belül írásban közli a részvényesekkel.

A közgyűlés tartása nélkül történő határozathozatalra, a közgyűlésre vonatkozó szabályok megfelelően alkalmazandók.

12.11.10
Átalakulás

A közgyűlés, a Társaság átalakulásának, érdemi elbírálásáról egy ülésen határoz a Gt. 71.§, 78.§ és 83.§-ban foglaltaknak megfelelően. Erre a közgyűlésre a Gt. 71.§1) bek.-ben előírt okiratokat a Társaság Igazgatósága készíti elő. Az ülésre el kell készíteni az ülés napját legfeljebb hat hónappal megelőző, az Igazgatóság által meghatározott időpontra - mint mérlegfordulónapra - vonatkozó, könyvvizsgáló által elfogadott vagyonmérleg-tervezeteket és vagyonleltár-tervezeteket. A részvényesek a 12.11.9. pontban előírtak szerint is szavazhatnak a Társaság átalakulásáról.
XIII. 
Az Igazgatóság

Ügyvezető szerv

Az Igazgatóság a Társaság ügyvezető szerve, intézi a Társaság ügyeit, képviseli a Társaságot bíróságok és más hatóság előtt, valamint harmadik személyekkel szemben.

13.2


A Társaság képviselete

A Társaság meghatározott ügyekben történő képviseletét elláthatja az Igazgatóság által erre felhatalmazott

· Igazgatósági tag, illetve

· két alkalmazott együttesen, a munkaköri leírásukba tartozó ügyek tekintetében.

Az Igazgatóság testületként jár el, hatáskörét az igazgatósági ülésen gyakorolja.

Az Igazgatóság tagja jogosult a Társaság alkalmazottaitól bármely ügyben felvilágosítást vagy információt kérni, akik azt haladéktalanul kötelesek megadni.

13.3.

Az Igazgatóság tagjai és mandátumuk

13.3.1
Az Igazgatóság 3-5 tagból áll, akiket a közgyűlés meghatározott időtartamra – a megválasztást követő harmadik üzleti évet lezáró közgyűlés időpontjáig, de legkésőbb május 31-ig – választ. Az Igazgatóság tagjai közül elnököt választ. A jelen alapszabály készítésekor működő Igazgatóság megbízatása 2014. május 31. napjáig szól.

Az Igazgatóság tagjai

	Frank GLAIZAL
	Lakcíme: FR : 51 rue Chaziere LYON 69004,  

Anyja Neve: : Dominique BLEHAUT „


	Ganczer Gábor

	Lakcíme: 1034. Budapest, Szőlő u. 35.

Anyja Neve: Holló Marianna

		
	dr. BARABÁS János

	Lakcíme: 1029 Budapest, Gyulai Pál u. 28. 

Anyja Neve: Frank Magdolna


		
	Lisa CAMBONE

	Lakcíme: 69110 Ste Foy Les Lyon 15 rue du Brulet
Anyja Neve: Elsa Protti

		
	Prof. Dr. Németh Tamás
	Lakcíme: 1025 Budapest, Szépvölgyi út 64. 2/3
Anyja Neve: Hajgató Erzsébet

		

	


13.3.2
Az Igazgatóság tagjainak részleges cseréje, vagy az Igazgatóság új tagokkal való kiegészítése esetén, az új tagok megbízatása az Igazgatóság eredeti megbízatásának az időpontjáig szól. 

Az Igazgatóság tagjainak mandátuma a közgyűlés által meghatározandó időtartamra szól. 

13.4 

Az Igazgatóság feladatköre
Az Igazgatóság:

· felelős a Társaság működési körében a saját, illetve az általa delegált hatáskörben hozott minden döntésért,

· jogosult minden olyan döntést a saját hatáskörébe vonni, amely nem tartozik a közgyűlés hatáskörébe,

· irányítja a Társaság gazdálkodását, meghatározza a Társaság üzleti és fejlesztési koncepcióját,

· megállapítja a Társaság szervezeti és működési szabályzatát, továbbá az igazgatóság saját ügyrendjét,

· gyakorolja, az Igazgatóság által a vezérigazgatói cím viselére feljogosított alkalmazott felett a munkáltatói jogokat, munkaviszonyuk alapján, 

· a Társaság számviteli törvény szerinti beszámolójának és az adózott eredmény felhasználására vonatkozó javaslatnak az előterjesztése,

· a Társaság számviteli törvény szerinti beszámolóját a Cégbírósághoz beterjeszti,

· gondoskodik a társaság üzleti könyveinek szabályszerű vezetéséről, valamint a 2006. évi IV törvényben előírtak cégbírósági bejelentése.

· az ügyvezetésről, a Társaság vagyoni helyzetéről és üzletpolitikájáról az Alapszabályban meghatározott gyakorisággal, de legalább évente egyszer a közgyűlés, háromhavonta a Felügyelőbizottság részére jelentést készít.

· ellátja mindazokat a – közgyűlés kizárólagos hatáskörébe nem tartozó – feladatokat, amelyeket jogszabály a más Társaságban való részesedés kapcsán előír,

· az ügyvezetés részére átruházhat minden olyan feladatot, amely nem tartozik az Igazgatóság kizárólagos hatáskörébe, illetve amelyet nem a közgyűlés delegált reá.

· A vezérigazgatói cím viselésére feljogosított igazgató jogosult a Társaság alkalmazottai felett a munkáltatói jogok gyakorlására.

A Vezérigazgató

Az Igazgatóság, egyszerű többséggel hozott határozattal tagjai közül egy személyt feljogosíthat a Vezérigazgatói cím viselésére (a továbbiakban: a „Vezérigazgató”). A Vezérigazgató jogosult mindazon ügyek eldöntésére, amelyek nincsenek a közgyűlés vagy az Igazgatóság hatáskörébe utalva. A Vezérigazgató felett amennyiben az, a Társaság alkalmazottja a munkáltatói jogokat az Igazgatóság gyakorolja.

A Vezérigazgató gyakorolja a Társaság munkavállalói felett az alapvető munkáltatói jogokat.

A Vezérigazgató jogosult a Társaság dolgozói számára cégjegyzési jogosultságot biztosítani.” 

13.5


Az Igazgatóság ülései

13.5.1

Az Igazgatóság szükség szerint ülésezik.

Az Igazgatóságot az elnök, az elnök akadályoztatása esetén 2 igazgatósági tag együttesen hívja össze.

Az ülést, annak megkezdése előtt legalább 8 nappal – a napirend, a hely és az időpont megjelölésével – írásban kell összehívni. Rendkívüli esetben az ülés 8 napon belül is összehívható telefax, telefon útján.

13.5.2
Bármely két igazgatósági tag írásban – az ok és a cél egyidejű megjelölése mellett – kérheti az Igazgatóság összehívását. Az elnök ilyen esetben köteles az Igazgatóság ülését az írásbeli kérelem benyújtásától számított 14 napon belülre összehívni.

Ha az elnök az ilyen kérelemnek a hozzáérkezéstől számított 5 napon belül nem tesz eleget, úgy az ülést bármelyik két igazgatósági tag közvetlenül hívhatja össze.

13.5.3
Az Igazgatóság ülésének előkészítése az Igazgatóság elnökének a feladata. Az üléseket az elnök, akadályoztatása esetén az általa megbízott igazgatósági tag vezeti (az ülés elnöke).

13.5.4
Az Igazgatóság ülése akkor határozatképes, ha azon az Igazgatóság tagjainak legalább ½-e jelen van.

13.5.5
Az Igazgatóság a határozatait egyszerű szótöbbséggel hozza. Szavazategyenlőség esetén az ülés elnökének szavazata dönt. Az igazgatósági ülésen telefonkonferencia útján történő részvétel személyes részvételnek minősül. Az Igazgatóság az üléseit angol vagy francia nyelven tartja, szükség esetén tolmács biztosítása mellett. 
13.5.6
Az Igazgatóság üléséről jegyzőkönyvet kell felvenni. A jegyzőkönyv, amelynek angol vagy francia nyelven kell készülnie, tartalmazza:

· az ülés helyét, idejét és azt, hogy összehívása szabályszerű volt-e,

· a résztvevők nevét,

· a hozzászólások lényegét, és az egyes napirendi pontokról hozott határozatokat,

· a határozatok elleni esetleges tiltakozásokat.

A határozati javaslat ellen való szavazás, és a szavazástól való tartózkodás önmagában nem jelent tiltakozást, a tiltakozásra kifejezetten utalni kell. Bármely tag kérésére szószerinti jegyzőkönyvet kell készíteni.

A jegyzőkönyvet az igazgatósági ülés elnöke, valamint a jegyzőkönyvvezető írja alá. Az igazgatósági ülés jegyzőkönyvét az összes igazgatósági tagnak – függetlenül attól, hogy az ülésen részt vettek-e – meg kell küldeni az ülést követő 15 napon belül.

13.6


Az Igazgatóság tagjainak felelőssége

13.6.1
A társaság, felelős azért a kárért, amelyet az igazgatóság tagja e jogkörében eljárva harmadik személynek okozott.

13.6.2
Az Igazgatóság tagjai a gazdasági társaság ügyvezetését az ilyen tisztséget betöltő személyektől általában elvárható gondossággal - és Gt kivételt nem tesz -, a gazdasági társaság érdekeinek elsődlegessége alapján kötelesek ellátni. Az Igazgtóság tagjai a polgári jog általános szabályai szerint felelnek a gazdasági társasággal szemben a jogszabályok, az alapszabály, illetve a közgyűlés által hozott határozatok, illetve ügyvezetési kötelezettségeik felróható megszegésével a társaságnak okozott károkért.

13.6.3
Az igazgatóság tagjai gazdasági társasággal szembeni kártérítési felelőssége a Ptk. közös károkozásra vonatkozó szabályai szerint egyetemleges. Ha a kárt a testületi ügyvezetés határozata okozta, mentesül a felelősség alól az a tag, aki a döntésben nem vett részt, vagy a határozat ellen szavazott.

13.6.4
A Közgyűlés évente az évi rendes közgyűlésen napirender tűzi az igazgatóság tagjai előző üzleti évben végzett munkájának értékelését, és határozzon a vezető tisztségviselők részére megadható felmentvény tárgyában. 

13.6.5
Az Igazgatóság tagjai kötelesek az üzleti titkot megőrizni.

13.7
Az Igazgatóság ügyrendje

Az Igazgatóság ügyrendjét legkésőbb a Társaság működésének megkezdése napjától számított 30 napon belül állapítja meg. Módosításairól az Igazgatóság maga rendelkezik. 

13.8

Lemondás

13.8.1
Az Igazgatóság tagja e tisztségéről bármikor lemondhat, ha azonban a társaság működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a gazdasági társaság közgyűlése az új vezető tisztségviselő megválasztásáról e határidő elteltét megelőzően gondoskodott, illetve gondoskodni tudott volna. A lemondás hatályossá válásáig a igazgatóság tagja a halaszthatatlan döntések meghozatalában, illetve az ilyen intézkedések megtételében köteles részt venni.

13.8.2
Az érintett igazgatósági tag ilyen irányú kezdeményezésére az Igazgatóság 8 napon belül köteles intézkedni a Társaság közgyűlésének összehívása iránt. Ezen kötelezettség elmulasztása esetén, a közgyűlést a Felügyelőbizottság hívja össze.

14.

A Felügyelőbizottság

14.1

A Felügyelőbizottság megválasztása és megbizatásának tartama
14.1.1

A Társaságnál Felügyelőbizottság működik, amely 3-5 tagból áll. 

14.1.2
A Felügyelőbizottság tagjait a közgyűlés választja meg a megválasztást követő harmadik üzleti évet lezáró közgyűlés időpontjáig, de legkésőbb május 31-ig. A jelen Alapszabály készítésekor működödő Felügyelőbizottság mandátuma a 2013. gazdasági évet lezáró, 2014-ben tartandó közgyűlés időpontjáig de legkésőbb május 31-ig szól. 

14.1.3
 
A Felügyelőbizottság tagjainak részleges cseréje, vagy a Felügyelőbizottság új tagokkal való kiegészítése esetén az új tagok megbízatása a Felügyelőbizottság eredeti megbízatásának időpontjáig szól. 

14.1.4 
Amennyiben a Társaság főfoglalkozású munkavállalóinak száma éves átlagban a 200 főt meghaladja, úgy a Felügyelőbizottság tagjainak legalább 1/3-át a munkavállalók választják.

14.2
A Felügyelőbizottság tagjai: 

	  Eric    ROSTAGNAT
	Lakcíme: FR 69110 Sainte Foy Les Lyon, 39 avenue Valioud

Anyja Neve: Marie-Madeleine Cherel



	Olivier GINON
	Lakcíme: FR 6910 Ste Foy Les Lyon, 18 rue de Joseph Ricard

Anyja Neve: Daniele Marguerite Prenat 



	Jean-Eudes RABUT
	Lakcíme: FR 69630 Chaponost 60, rue François Chanvillard
Anyja Neve: Francoise Granier


	
	

	Daniel CHAPIRO
	Lakcíme: FR 69290 Craponne, 15 rue de Cailloux

Anyja Neve: Jeanne Boucher

	
	

	dr. Pyrkosz Stanislaw Tomasz 
	anyja neve: Bamberg Sarolta;

Lakcíme: 1122 Budapest, Maros u. 11 I/9/A)

	
	


14.3

A Felügyelőbizottság eljárása

14.3.1

A Felügyelőbizottság független testületként jár el. 

14.3.2

A Felügyelőbizottság ügyrendjét a közgyűlés hagyja jóvá. 

14.3.3
A Felügyelőbizottság szervezetére, működésére egyebekben a Gt. előírásai az irányadók.

14.4

A Felügyelőbizottság feladatai

14.4.1
A Felügyelőbizottság a közgyűlés részére ellenőrzi a Társaság ügyvezetését, jogában áll az Igazgatóság tagjaitól, és a Társaság vezető állású munkavállalóitól írásban felvilágosítást kérni. A Felügyelőbizottság által kért felvilágosítást az érintett köteles kézhezvételtől számított 8 naptári napon belül teljesíteni, és válaszát a Felügyelőbizottság elnökéhez írásban eljuttatni.

14.4.2
A Felügyelőbizottság jogosult a Társaság könyveit, iratait bármikor megvizsgálni, vagy szakértővel a Társaság költségére megvizsgáltatni.

14.4.3 
A számviteli törvény szerinti beszámolóról a közgyűlés csak a felügyelőbizottság írásbeli jelentésének birtokában határozhat.

14.4.4 
Ha a Felügyelőbizottság megítélése szerint az ügyvezetés tevékenysége jogszabályba, Alapszabályba, illetve a közgyűlés határozataiba ütközik, vagy egyébként sérti a Társaság vagy a részvényesek érdekeit, összehívja a rendkívüli közgyűlést, és javaslatot tesz annak napirendjére.

14.5
A Felügyelőbizottság ülése

14.5.1
A Felügyelőbizottság ülését az elnök, az ülés napját legalább 8 nappal megelőzően elküldött értesítéssel hívja össze.

14.5.2 
A Felügyelőbizottság határozatképes, ha az ülésen a tagok 2/3-a de legalább 3 tag jelen van.

14.5.3
A Felügyelőbizottság üléseiről jegyzőkönyvet kell vezetni, amelyre az igazgatósági jegyzőkönyvre vonatkozó szabályok megfelelően alkalmazandók.

14.6
A Felügyelőbizottság tagjainak felelőssége


A felügyelőbizottsági tagok – a Polgári Törvénykönyv közös károkozásra vonatkozó szabályai szerint korlátlanul és egyetemlegesen felelnek a gazdasági társaságnak az ellenőrzési kötelezettségük megszegésével okozott károkért.

XV.


A könyvvizsgáló

15.1


A könyvvizsgáló megválasztása és mandátuma

15.1.1
A Társaság könyvvizsgálóját a közgyűlés meghatározott időtartamra – a megválasztást követő harmadik üzleti évet lezáró közgyűlés időpontjáig – választja.

15.1.2
A könyvvizsgáló szervezetre, illetve a könyvvizsgáló személyére az Igazgatóság tesz javaslatot a közgyűlésnek.

15.1.3
Nem lehet a könyvvizsgáló a Társaság alapítója, részvényese az Igazgatóság vagy a Felügyelőbizottság tagja és ezek közeli hozzátartozója, élettársa valamint e minőségének fennállta idején a Társaság munkavállalója e minőségének megszűnésétől számított 3 évig.

15.1.4
A könyvvizsgáló az ilyen tisztséget betöltő személyektől általában elvárható gondossággal köteles eljárni, felelősségére a polgári jog szabályai az irányadók.
15.2


A Társaság könyvvizsgálója:

Mazars Könyvszakértő és Tanácsadó Kft.

Cégjegyzékszáma: 01-09-078412

Székhelye:
1074 Budapest, Rákóczi út 70-72.

Kamarai nyilvántartási száma:
000220

Képv: Bohus Zoltánné

azonosító száma:
MKK 004510

Lakcíme: 1149 Budapest, Kövér Lajos utca 45-47. B/I/13

Anyja Neve: Vörös Mária 

Bohus Zoltánné könyvvizsgáló megbízatása a 2013. gazdasági évet lezáró 2014-ben tartandó közgyűlés időpontjáig, de legkésőbb 2014. május 31-ig szól.
15.3 

A könyvvizsgáló feladata

a) a Társaság mérlegét és vagyonkimutatását, azaz a számviteli törvény szerinti beszámolót, továbbá a közgyűlés elé terjesztett minden más jelentést az adatok valódisága és a jogszabályi előírások megfelelősége szempontjából köteles megvizsgálni és erről a közgyűlésnek jelentést előterjeszteni;

b) az Igazgatóság és a Felügyelőbizottság munkáját elősegíteni és szakmailag támogatni;

c) a könyvvizsgáló a közgyűlésen jogosult, és a Társaság számviteli beszámolóját tárgyaló, közgyűlésen, pedig köteles részt venni. Ha ez szükséges, a könyvvizsgálót tanácskozási joggal az Igazgatóság, illetve a Felügyelőbizottság ülésére is meg lehet hívni, illetve a könyvvizsgáló maga is kezdeményezheti ezen üléseken való részvételét. Ez utóbbi esetben a könyvvizsgáló kérelme csak különösen indokolt esetben utasítható vissza.

15.4
A könyvvizsgáló joga tájékoztatáshoz

a) A könyvvizsgáló tájékozódhat a Társaság ügyeinek viteléről, nevezetesen:

b) betekinthet a Társaság könyveibe;

c) a vezető tisztségviselőktől, a Felügyelőbizottság tagjaitól, a Társaság munkavállalóitól felvilágosítást kérhet;

d) megvizsgálhatja a Társaság pénztárát, értékpapírjait, áruállományát, szerződésállományát, bankszámláját, ügyfélszámláit, könyvvezetését;

e) kötelező a Társaság a számviteli beszámolóját tárgyaló közgyűlésen a részvétele;

f) a Felügyelőbizottság ülésein részt vehet, illetve kérheti, hogy az vegye napirendjére az általa javasolt ügye(ke)t.

15.5

A Közgyűlés összehívásához való jog

Ha a könyvvizsgáló megállapítja, illetve egyébként tudomást szerez arról, hogy a Társaság vagyonának jelentős mértékű csökkenése várható, illetve olyan tényt észlel, amely a vezető tisztségviselők vagy a Felügyelőbizottság tagjainak e törvényben meghatározott felelősségét vonja maga után, köteles a közgyűlés összehívását kérni. 
Ha a közgyűlést nem hívják össze, vagy a közgyűlés a jogszabályok által megkívánt döntéseket nem hozza meg, a könyvvizsgáló köteles erről a törvényességi felügyeletet ellátó cégbíróságot értesíteni.

15.6

Titoktartási kötelezettség

A könyvvizsgáló köteles a gazdasági Társaság ügyeivel kapcsolatos üzleti titkot megőrizni.
XVI.


A Társaság cégjegyzése

16.1

A cégjegyzés módja

A Társaság cégjegyzése akként történik, hogy a Társaság előírt, előnyomott vagy nyomtatott cégneve alá a cégjegyzésre jogosultak nevüket – a közjegyző által hitelesített módon – aláírják.

16.2


A cégjegyzésre jogosultak köre

A Társaság cégjegyzésére jogosultak:

a) az Igazgatóság tagjai közül 2 fő együttesen;

b) a Vezérigazgató a Pénzügyi, Adminisztrációs és Jogi igazgatóval együttesen

c) 1 fő Igazgatósági tag és 1 fő erre az Igazgatóság által felhatalmazott alkalmazott együttesen;

d) az Igazgatóság által erre feljogosított 2 alkalmazott együttesen.

XVII.
Záró rendelkezések:

Jelen Alapszabály az elfogadás napján lép hatályba, amellyel egyidejűleg a Társaság korábbi Alapító Okirata hatályát vesztette.

Készült Budapesten, 2011. május 25. napján
Egységes szerkezetbe foglalta  és ellenjegyezte:

Dr.Gaál Judit

ügyvéd
___________________________________________________________

